พอดีเล่นกับน้องโกลเด้นที่บ้านแต่น้องแรงเยอะไปหน่อย เล็บมันเลยโดนมือผมเป็นรอยช้ำนิดๆ ผมต้องได้รับวัคซีนไหมครับ น้องพึ่งไปฉีดวัคซีนมาเมื่ออาทิตย์ที่แล้วครับ
สวัสดีค่ะ หากสุนัขได้รับการฉีดวัคซีนพิษสุนัขบ้าอย่างต่อเนื่องมาทุกปี มาอย่างน้อย 2 ปีแล้ว และสุนัขเลี้ยงแต่เฉพาะในเขตบ้าน รวมถึงไม่มีสัตว์อื่นเข้ามาในเขตบ้าน โอกาสที่สุนัขจะเป็นโรคพิษสุนัขบ้านั้นถือว่าน้อย ดังนั้นอาจใช้วิธีสังเกตอาการสุนัขไปก่อนก็ได้ค่ะ หากสุนัขไม่มีอาการผิดปกติภายใน 4-5 วัน และไม่ตายหรือหนีหายภายใน 14 วัน แสดงว่าสุนัขไม่ได้เป็นโรคพิษสุนัขบ้าในวันที่ข่วน ค่ะแต่หากสุนัขเพิ่งได้รับการฉีดวัคซีนเป็นเข็มแรก โอกาสที่สุนัขจะติดเชื้อพิษสุนัขยังมีโอกาสเป็นไปได้ แนะนำว่า ควรไปฉีดวัคซีนป้องกันพิษสุนัขบ้าไว้ค่ะ เนื่องจากแม้เป็นแค่รอยช้ำ ก็มีโอกาสที่จะติดเชื้อได้ค่ะ